Oleg Sõnajalg

Oleg Sõnajalg (sünninimi Oleg Vitjuk, 5. oktoober 1959 – 17. mai 2025 Kauttua, Eura vald, Soome) oli Eesti muusik ja ettevõtja. 

Ta sai tuntuks pereansamblis Sõnajalg, kus olid ka tema vend Andres Sõnajalg ning mõlema kaksikõdedest abikaasad Siiri ja Viivi Sõnajalg. Muusika müügist teenitud miljonid rublad aitasid aluse panna Sõnajalgade edasisele äritegevusele.

1990. aastatel käivitati telekanal TV1 ning tehti kinnisvaratehingud, kuid kümnendi lõpuks läks AS Sõnajalg (mis muudeti nime alla AS Ämälärd) pankrotti. Vendi süüdistati raskes juhtimisveas ning pankrotimenetluse lõpuni kehtestati neile täielik ärikeeld. Üks nõue paisus 94,25 miljoni kroonini, kuid jäi aegumise tõttu rahuldamata. Küll rahuldas kohus 2006. aastal 12,72 miljoni kroonise nõude, aga see jäi täies ulatuses sisse nõudmata ning pankrotimenetluse kulud ületasid summat, mida võlausaldajatel õnnestus antud laenudest tagasi saada.

Seejärel tegeles Oleg Sõnajalg koos oma vennaga tuuleenergeetika arendamisega ja nad on loonud tuulegeneraatoreid tootva ettevõtte Eleon. Tähelepanu on pälvinud Aidu tuulepargi rajamine Ida-Virumaal, mis oli pikalt õiguslikes vaidlustes."Kes olid kopteriõnnetuses hukkunud ettevõtjad Oleg Sõnajalg ja Priit Jaagant? " Delfi Ärileht, 17. mai 2025

Oleg Sõnajalg hukkus 17. mail 2025 Eura kopteriõnnetuses Soomes."Välisministeerium: Soome kopteriõnnetuses ellujäänuid pole" ERR, 17. mai 2025

Tema mälestusteenistus peeti 31. mail Tallinna Jaani kirikus ning samal päeval maeti ta Saaremaal Karja kalmistule abikaasa Viivi Sõnajala kõrvale. Sark transporditi Tallinnast Saaremaale helikopteriga.

 Isiklikku 
Abikaasa Viiviga (1962–2021) kasvatas ta üles viis last. 

Ta oli pärast abikaasa surma suhtes Catherine Raudverega. Nad kohtusid esimest korda 2021. aasta oktoobris ja kihlusid 2023. aastal Gomera saarel."FOTO ⟩ Oleg Sõnajalg kihlus noore kallimaga: üks neid päevi, mida ma igavesti hindan" Elu24 Postimees, 8. august 2023

 Viited 

Kategooria:Eesti ettevõtjad
Kategooria:Eesti muusikud
Kategooria:Lennuõnnetusel hukkunud
Kategooria:Sündinud 1959
Kategooria:Surnud 2025